કેદીઓએ એક બીજા પર હુમલો કરવા માટે બેટ્સ અને લાકડીઓ અને બ્લેડનો ઉપયોગ કર્યો હતો અને જેલની એક કોટડીમાં આગ ચાંપી દીધી હતી. ગવર્નર જેમી રોડરિગે જણાવ્યું હતું કે આ અથડામણો ૩૦થી ૪૦ મિનિટ સુધી ચાલી હતી. તેમણે જણાવ્યું હતું કે બે હરીફ જૂથોના નેતાઓ વચ્ચે થયેલા વિવાદને પગલે જેલમાં રમખાણો ભડકી ઊઠ્યાં હતાં. કેદીઓનાં સગાં સંબંધીઓએ જણાવ્યું હતું કે આ અથડામણમાં ગોળીબાર પણ થયા હતા અને જેલની બહાર આગની જ્વાળાઓ દેખાઈ હતી. પોતાના સંબંધીઓ અંગે માહિતી મેળવવા જેલની બહાર લોકોનાં ટોળાં જમા થયાં હતાં.